

REPUBLIKA HRVATSKA

VUKOVARSKO - SRIJEMSKA ŽUPANIJA

OPĆINA TRPINJA

**OPĆINSKO VIJEĆE**

KLASA: 120-01/25-02/01

URBROJ: 2196-29-01-25-2

U Trpinji, dana 11. prosinca 2025. godine

Na temelju članka 3. i članka 6. Zakona o plaćama u lokalnoj i područnoj (regionalnoj) samoupravi („Narodne novine“, broj 28/10 i 10/23), članka 90a. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 29. Statuta Općine Trpinja („Službeni vjesnik“ Vukovarsko-srijemske županije br. 11/13, 3/18, 3/20 i 4/21), Općinsko vijeće Općine Trpinja, na 3. sjednici održanoj dana 11. prosinca 2025. godine, donosi

**ODLUKU**

**o plaći i drugim pravima općinskog načelnika Općine Trpinja**

**Članak 1.**

Ovom Odlukom određuje se osnovica i koeficijent za obračun plaće općinskog načelnika Općine Trpinja koji svoju dužnost obavlja profesionalno, te druga pitanja vezana uz ostvarivanje plaće, odnosno naknade za rad i drugih materijalnih prava dužnosnika.

**Članak 2.**

Općinski načelnik koji svoju dužnost obavlja profesionalno, ostvaruje pravo na plaću i druga prava iz rada, a vrijeme obavljanja dužnosti uračunava mu se u staž osiguranja.

**Članak 3.**

Plaću dužnosnika iz članka 1. čini umnožak koeficijenta i osnovice za obračun plaće uvećan za 0,5 % za svaku navršenu godinu radnog staža, ukupno najviše 20%. Osnovica za obračun plaće općinskog načelnika utvrđuje se sukladno Odluci Vlade Republike Hrvatske o visini osnovice za obračun plaće državnih dužnosnika („Narodne novine“, broj 88/2024) i iznosi 947,18 eura bruto.

Za obračun plaće općinskog načelnika utvrđuje se koeficijent 3,70.

**Članak 4.**

Dužnosnici koji dužnost obavljaju bez zasnivanja radnog odnosa imaju pravo na mjesečnu naknadu za rad.

Mjesečna naknada za rad općinskog načelnika koji dužnost obnaša bez zasnivanja radnog odnosa iznosi 50% od umnoška koeficijenta za obračun plaće iz članka 3. stavka 3. ove Odluke i osnovice za obračun plaće iz članka 3. stavka 2. ove Odluke.

**Članak 5.**

Ukoliko općinskog načelnika, u slučaju njegove duže odsutnosti ili drugih razloga spriječenosti u obavljanju dužnosti, zamjenjuje njegov privremeni zamjenik, taj privremeni zamjenik ima za to vrijeme, ovisno o načinu obnašanja dužnosti, pravo na plaću obračunatu sukladno odredbama članka 3. ove odluke, odnosno pravo na naknadu za rad obračunatu sukladno odredbama članka 4. ove Odluke.

**Članak 6.**

Dužnosnik ima pravo na naknadu stvarnih materijalnih troškova nastalih u vezi s obnašanjem dužnosti: troškova prijevoza, naknade za prehranu, putnih troškova, dnevnica za službeno putovanje, troškova noćenja, na način, pod uvjetima i u visini utvrđenim propisima o izdacima za korisnike državnog proračuna.

Dužnosnik ima pravo na naknadu troškova prijevoza u visini neoporezivog iznosa ako koristi privatni automobil u službene svrhe.

Dužnosnik ima pravo na naknadu troškova prijevoza za službena putovanja u visini cijene karte korištenog sredstva javnog prijevoza.

Dužnosnik ima pravo na pola dnevnice ako službeno putovanje traje između 8 i 12 sati, a ukoliko službeno putovanje traje između 12 i 24 sata imaju pravo na punu dnevnicu.

Dužnosnik ima pravo na naknadu troškova noćenja u visini stvarno plaćenih troškova noćenja.

**Članak 7.**

Rješenje o utvrđivanju plaće općinskog načelnika utvrđene ovom Odlukom, donosi pročelnik Jedinstvenog upravnog odjela Općine Trpinja.

**Članak 8.**

Ova Odluka stupa na snagu prvim danom objave u „Službenom vjesniku“ Vukovarsko-srijemske županije, a početi će se primjenjivati s plaćom za mjesec prosinac 2025. godine, koja se isplaćuje u mjesecu siječnju 2026. godine.

**PREDSJEDNIK OPĆINSKOG VIJEĆA**

Slobodan Ristanić