

REPUBLIKA HRVATSKA

VUKOVARSKO - SRIJEMSKA ŽUPANIJA

OPĆINA TRPINJA

**OPĆINSKO VIJEĆE**

KLASA: 363-01/25-01/06

URBROJ: 2196-29-01-25-2

U Trpinji, dana 11. prosinca 2025. godine

Na temelju članka 72. stavaka 1. i 2. Zakona o komunalnom gospodarstvu („Narodne novine“, broj 68/18, 110/18, 32/20 i 145/24), dalje u tekstu: Zakon o komunalnom gospodarstvu) te članka 31. stavka 1. točke 21. Statuta Općine Trpinja („Službeni vjesnik“ Vukovarsko-srijemske županije, broj 11/13, 3/18, 3/20 i 4/21), Općinsko vijeće Općine Trpinja, na 3. sjednici, održanoj dana 11. prosinca 2025. godine, donosi

**PROGRAM**

**ODRŽAVANJA KOMUNALNE INFRASTRUKTURE**

**NA PODRUČJU OPĆINE TRPINJA ZA 2026. GODINU**

Članak 1.

Sukladno članku 22. stavak 1. i članku 73. stavak 2. Zakona o komunalnom gospodarstvu ovim Programom održavanja komunalne infrastrukture na području Općine Trpinja za 2026. godinu (dalje u tekstu: Program održavanja komunalne infrastrukture), osigurava se održavanje komunalne infrastrukture u 2026. godini na području Općine Trpinja u sklopu slijedećih komunalnih djelatnosti:

* održavanje nerazvrstanih cesta
* održavanje javnih površina na kojima nije dopušten promet motornim vozilama
* održavanje građevina javne odvodnje oborinskih voda
* održavanje javnih zelenih površina
* održavanje građevina, uređaja i predmeta javne namjene
* održavanje groblja
* održavanje čistoće javnih površina
* održavanje javne rasvjete (upravljanje i održavanje instalacija javne rasvjete, uključujući podmirivanje troškova električne energije)

Sukladno članku 26. stavak 1. Zakona o komunalnom gospodarstvu, osim djelatnosti navedenih u prethodnom stavku ovim Programom određuju se i sljedeće komunalne djelatnosti:

* dezinfekcija, dezinsekcija i deratizacija
* veterinarsko-higijeničarski poslovi

Članak 2.

Ovim Programom održavanja komunalne infrastrukture, u skladu sa člankom 73. stavak 2. Zakona o komunalnom gospodarstvu, utvrđuje se:

* opis i opseg poslova održavanja komunalne infrastrukture s procjenom troškova po pojedinim komunalnim djelatnostima,
* iskaz financijskih sredstava za provedbu Programa održavanja komunalne infrastrukture sa naznakom izvora financiranja.

Članak 3.

Sukladno članku 1. ovim Programom održavanja komunalne infrastrukture osigurava se održavanje komunalne infrastrukture putem komunalnih djelatnosti kako slijedi:

1. **Održavanje nerazvrstanih cesta:**

- predviđena sredstva za sanaciju nerazvrstanih cesta su u iznosu od 250.000,00 eura iz sredstava Ministarstva graditeljstva i prostornog uređenja i Proračuna Općine Trpinja

Tablica 1. Održavanje nerazvrstanih cesta na području Općine Trpinja za 2026. godinu

|  |  |  |  |  |
| --- | --- | --- | --- | --- |
| R.br. | *Nerazvrstana cesta* | *Opis radova* | *Okvirni opseg radova* | *Okvirni rok izvođenja* |
| 1. | Nerazvrstana cesta u Bršadinu na k.č.br. 1345 k.o. Bršadin (cesta prema groblju) i prilaz | sanacija | 600 m2 | 12/2026 |
| 2. | Nerazvrstana cesta u Boboti na k.č.br. 2290 u k.o. Bobota (Vukajlova ulica) | sanacija | 4500 m2 | 12/2026 |
| 3. | Drobljenje otpadnog građevinskog materijala za potrebe nasipanja poljskih puteva na području Općine Trpinja | / | 1000 m3 | 12/2026 |
| 4. | Nerazvrstana cesta u Trpinji na k.č.br. 2466k.o. Trpinja ulica Novi šor | sanacija | 1600 m2 | 12/2026 |
| 5. | Poljski putevi na području općine Trpinja | sanacija | 2000 m2 | 12/2026 |

1. **Održavanje javnih površina na kojima nije dopušten promet motornim vozilima:**

- predviđena sredstva za sanaciju pješačkih staza su u iznosu od 200.000,00 eura iz sredstava Ministarstva graditeljstva i prostornog uređenja i Proračuna Općine Trpinja.

Tablica 2: Održavanje pješačkih staza na području Općine Trpinja za 2026.godinu

|  |  |  |  |  |
| --- | --- | --- | --- | --- |
| R.br. | *Pješačka staza* | *Opis radova* | *Okvirni opseg radova* | *Okvirni rok izvođenja* |
| 1. | Pješačka staza u naselju Bršadin na k.č.br. 1293/6 k.o. Bršadin (u ulici Vase Đurđevića) | sanacija | 508 m2 | 12/2026 |
| 2. | Pješačka staza u Trpinji na k.č.br. 2434 k.o. Trpinja ( ulica Gajčanska desna strana) | sanacija | 732 m2 | 12/2026 |
| 3. | Pješačka staza u Boboti na k.č.br. 2292 k.o. Bobota (u ulici Patkovićevoj, leva strana) | sanacija | 888 m2 | 06/2026 |
| 4. | Pješačka staza u Veri Koste Gajića k.č. 1029 | sanacija | 240 m2 | 06/2026 |

**3. Održavanje građevina javne odvodnje oborinskih voda:**

**-** pročišćavanje otvorenih odvodnih kanala (prokop, odmuljivanje, odvoz zemlje, ocjevljenje i sl.) u svih sedam naselja Općine Trpinja

- okvirni opseg: duljina kanala 8 km

- predviđena sredstva za točku 3. Održavanje građevina javne odvodnje oborinskih voda su u iznosu od 90.000,00 eura iz sredstava Proračuna Općine Trpinja

**4. Održavanje javnih zelenih površina:**

**-** košnja, obrezivanje, sakupljanje biološkog otpada s javnih zelenih površina, obnova održavanje i njega drveća, grmlja i ukrasnog bilja, održavanje opreme na dječjim igralištima i drugi poslovi potrebni za održavanje javnih zelenih površina, u svih sedam naselja Općine Trpinja

**-** okvirni opseg: 160.000 m2

\_ predviđena sredstva za točku 4. Održavanje javnih zelenih površina su u iznosu od 70.000,00 eura iz sredstava Proračuna Općine Trpinja

**5. Održavanje građevina, uređaja i predmeta javne namjene:**

**-** održavanje nadstrešnica na stajalištima javnog prometa, održavanje javnih zdenaca, fontana, ploča s planom naselja i informativnih ploča, oznaka kulturnih dobara, spomenika i skulpura, javnih informativnih sučelja i drugih građevina, uređaja i predmeta javne namjene lokalnog značaja

- okvirni opseg: fontana u naselju Bobota, 5 (pet) javnih informativnih sučelja, nadstrešnice na stajalištima javnog prometa u naseljima na području općine

- predviđena sredstva za točku 5. Održavanje građevina, uređaja i predmeta javne namjene su u iznosu od 30.000,00 eura iz sredstava Proračuna Općine Trpinja

**6. Održavanje grobalja:**

- održavanje prostora i zgrada za obavljanje ispraćaja i ukopa pokojnika (mrtvačnica) te uređenje putova, zelenih i drugih površina unutar mjesnih grobalja u svih sedam naselja Općine Trpinja

- okvirni opseg: 7 grobalja na području Općine Trpinja ukupne površine 127.768 m2 , 7 mrtvačnica

- predviđena sredstva za točku 6. Održavanje grobalja su u iznosu od 130.000,00 eura iz sredstava Proračuna Općine Trpinja

**7. Održavanje čistoće javnih površina:**

**-** čišćenje površina javne namjene, osim javnih cesta, u svih sedam naselja Općine Trpinja, koja obuhvaća ručno i strojno čišćenje javnih površina od otpada, snijega i leda (zimska služba), postavljanje košarica za otpatke te uklanjanje otpada koji je nepoznata osoba odbacila na javnu površinu ili zemljište u vlasništvu općine (sanacija divljih deponija i stočnih grobalja)

- okvirni opseg: 174.046 m2

- predviđena sredstva za točku 7. Održavanje čistoće javnih površina su u iznosu od 300.000,00 eura iz sredstava Proračuna Općine Trpinja i sredstava Fonda za zaštitu okoliša i energetsku učinkovitost

**8. Održavanje javne rasvjete (upravljanje i održavanje instalacija javne rasvjete, uključujući podmirivanje troškova električne energije):**

- održavanje instalacija javne rasvjete i podmirenje troškova električne energije

- okvirni opseg: 1011 rasvjetnih tijela u svih sedam naselja Općine Trpinja

- za održavanje javne rasvjete u svih sedam naselja Općine Trpinja predviđena su sredstva u iznosu od 85.000,00 eura

- za potrošnju javne rasvjete u svih sedam naselja Općine Trpinja predviđena su sredstva u iznosu od 90.000,00 eura

-ukupno predviđena sredstva za točku 8. Održavanje javne rasvjete (upravljanje i održavanje instalacija javne rasvjete, uključujući podmirivanje troškova električne enrgije) su u iznosu od 175.000,00 eura iz sredstava Proračuna Općine Trpinja

**9. Dezinfekcija, dezinsekcija i deratizacija:**

**-** dezinfekcija, dezinsekcija, deratizacija - pod dezinfekcijom, dezinsekcijom i deratizacijom razumijeva se provođenje obvezne preventivne dezinfekcije, dezinsekcije i deratizacije radi sustavnog suzbijanja insekata i glodavaca

- okvirni opseg: provođenje obvezno dvije preventivne deratizacije (proljetna i jesenska) te potreban broj tretiranja komaraca (do tri tretiranja) u svih sedam naselja Općine Trpinja

- predviđena sredstva za točku 9. Dezinfekcija, dezinsekcija i deratizacija su u iznosu od 40.000,00 eura iz sredstava Proračuna Općine Trpinja

**10.** **Veterinarsko-higijeničarski poslovi:**

**-** veterinarsko-higijeničarski poslovi - pod veterinarsko higijeničarskim poslovima razumijeva se hvatanje i zbrinjavanje pasa i mačaka bez nadzora te uklanjanje uginulih pasa i mačaka i drugih životinja s javnih površina.

- okvirni opseg: postupa se po zaprimljenoj prijavi, u svih sedam naselja Općine Trpinja

- predviđena sredstva za točku 10. Veterinarsko-higijeničarski poslovi su u iznosu od 24.000,00 eura iz sredstava Proračuna Općine Trpinja

Članak 4.

Ovaj Program stupa na snagu 8 (osam) dana od dana objave u „Službenom vjesniku“ Vukovarsko- srijemske županije, a primjenjuje se od 1. siječnja 2026. godine.

### PREDSJEDNIK OPĆINSKOG VIJEĆA

#### Slobodan Ristanić